Macra Come, Fthiotis, undersøkt av Det svenske instituttet i Athen siden 2010.
**Det svenske instituttet i Athen** (svensk: *Svenska institutet i Athen*; gresk: Σουηδικό Ινστιτούτο Αθηνών) er et svensk institutt som driver klassisk arkeologi i Hellas, og er et av 17 utenlandske arkeologiske institutt som betjenes i Athen. Det svenske instituttet ble opprettet den 10. mai 1948. Det finansieres av det svenske Utbildningsdepartementet (som har ansvar for utdannelse og forskning). Det drives som en stiftelse og Sveriges regjering velger ordføreren i instituttets styre og regnskapene blir revidert av en revisor utpekt av regjeringen.

Sammen med de tilsvarende dansk, finske og norske arkeologiske instituttene på stedet (se lenke nederst) bidrar det svenske instituttet til Det nordiske biblioteket i Athen. Instituttets formål er formulert som følgende: «... å fremme utforskning av Hellas' antikke kultur, å formidle kunnskap om dette, og dermed berike vår egen kultur, samt å stimulere og støtte kulturutvekslingen mellom Sverige og Hellas.»

Direktør for instituttet siden 2010 har vært Arto Penttinen. Torsten Kälvemark har siden samme tid vært ordfører i stiftelsens styre. Til instituttet tilhører også Gästhuset i Kavala. Kavala ligger i østlige Makedonia i nordlige Hellas og har boliger tilgjengelige for svenske kunstnere, forfattere og forskere.

Arkeologiske utgravninger
-------------------------

Ruiner i Asine, Argolis, svenske arkeologiske utgravninger siden 1920-tallet.
Instituttet har gjort utgravninger i blant annet Afidnes (Attika), Asine (Argolis), Agios Elias (Arkadia), Berbati (Argolis), Khaniá Kastelli (Kreta), Dendra (Argolis), Kalaureia (Poros), Malthi (Messenia), Midea (Argolis), Paradeisos (vestlige Trakia), samt gjort arkeologiske oversiktsundersøkelser i Asea (Arkadia) og Makrakomi (Fthiotis).

Direktører for instituttet
--------------------------

* Erik Holmberg 1947–48
* Åke Åkerström 1948–56
* Arne Furumark 1956–57
* Paul Åström 1958–63
* Carl-Gustaf Styrenius 1963–71
* Åke Åkerström 1971–72
* Pontus Hellström 1972–76
* Robin Hägg 1976–94
* Berit Wells 1994–2003
* Ann-Louise Schallin 2004-10
* Arto Penttinen 2010-

Trussel om nedleggelse
----------------------

I den svenske regjeringens budsjettforslag for 2015 foreslo utdanningsminister Helene Hellmark Knutsson å minske bidragene til de tre middelhavsinstituttene, blant annet Det svenske instituttet i Athen, med en halvering for 2016 og fullstendig opphør i 2017. Etter store protester ble forslaget trukket tilbake.

Se også
-------

* Det Danske Institut i Athen
* Det finske institutt i Athen (finsk: *Suomen Ateenan-Instituutti*)
* Det norske institutt i Athen

Referanser
----------

1. 1 2  «Svenska institutet i Athen», *Athenveannerna*
2. ↑  The Nordic Library at Athens, *Norlib.gr*
3. ↑  Originalsitat: «... att befrämja utforskandet av Greklands antika kultur, att förmedla kunskap om denna och därmed berika vår egen kultur samt att stimulera och understödja kulturutbytet mellan Sverige och Grekland.» Blant annet formulert i Tjänst som direktör för Svenska institutet i Athen Arkivert 2016-04-26, hos Wayback Machine.
4. ↑  «Fakta om Kavallahuset» Arkivert 16. april 2016 hos Wayback Machine. *Kavallahusets Vänner*
5. ↑  Interpellasjon 2014/15:106 Medelhavsinstituten: «Regeringen beräknar att anslaget minskar med 12 miljoner kronor 2016 och med ytterligare 10 miljoner kronor fr.o.m. 2017. Minskningen avser bidragen till de svenska Medelhavsinstituten. Finansieringen från staten till instituten avslutas därmed.»
6. ↑  Proposition 2014/15:1 Utgiftsområde 16 Arkivert 31. oktober 2014 hos Wayback Machine. (PDF)
7. ↑  Regeringen (17. november 2014): «Medelhavsinstituten blir kvar», Regeringskansliet

Litteratur
----------

* Korka, E. et al. red. (2006): *Foreign Archaeological Schools in Greece, 160 Years*, Athen: Hellenic Ministry of Culture, s. 144-151.

Eksterne lenker
---------------

* (sv) Offisielt nettsted Rediger på Wikidata
* (sv) Det svenske instituttet i Athen på Instagram Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** ULAN **·** CiNii
 |